Σημαία του Χονγκ Κονγκ

Η σημαία του Χονγκ Κονγκ ή σημαία του τοπικού διοικητικού διαμερίσματος του Χονγκ Κονγκ (κινεζικά: 中華人民共和國香港特別行政區區旗, απλοποιημένα κινεζικά: 中华人民共和国香港特别行政区区旗) καθιερώθηκε στις 16 Φεβρουαρίου 1990. Εγκρίθηκε επίσημα από Προπαρασκευαστική Επιτροπή στις 10 Αυγούστου 1996, λίγο πριν η Βρετανία επιστρέψει το Χονγκ Κονγκ στην Κίνα, το 1997. Έχει ένα καλλιτεχνικά σχεδιασμένο άνθος, με πέντε πέταλα (και ισάριθμα κόκκινα αστέρια σε κάθε πέταλο, σύμβολο κομμουνιστικό). Η επιστημονική ονομασία του λουλουδιού είναι η Bauhinia blakeana και βρίσκεται στο κέντρο της σημαίας, σε κόκκινο φόντο. Στα αστέρια των πετάλων υπάρχει και κάποια γραμμή, εν είδει στήμονα.

Η σημαία υψώθηκε για πρώτη φορά κατά την τελετή παράδοσης του νησιού από το Ηνωμένο Βασίλειο στον έλεγχο της Κίνας, στις 1 Ιουλίου 1997. Με ειδικούς νόμους καθορίζονται ο σχεδιασμός και η σωστή χρήση της σημαίας 

 Συμβολισμός 
Το σχέδιο της σημαίας μεταφέρει πολιτιστικά, πολιτικά και τοπικά νοήματα. Το ίδιο το χρώμα παραπέμπει στους Κινέζους. Το κόκκινο είναι το χρώμα του ενθουσιασμού και του εθνικισμού της Κίνας. Επίσης, η απόχρωση του κόκκινου είναι ακριβώς ίδια με την αντίστοιχη στη σημαία της Κίνας. Η αντίθεση μεταξύ κόκκινου και λευκού στη σημαία συμβολίζει την πολιτική αρχή της μιας χώρας και δύο συστήματα διακυβέρνησης που εφαρμόζεται στην περιοχή. Το άνθος Bauhinia blakeana ανακαλύφθηκε στο Χονγκ Κονγκ και θεωρείται σύμβολο αρμονίας για τη διχοτόμηση αυτή.

 Παλαιότερες σημαίες 
Προτού παραδοθεί η κυριαρχία του Χονγκ Κονγκ από το Ηνωμένο Βασίλειο στην Κίνα, το κινεζικό σήμερα έδαφος είχε για σημαία την αποικιακή σημαία με τη μπλε σημαία του Ηνωμένου Βασιλείου.  Τα τελευταία 150 χρόνια, η αποικιακή σημαία του Χονγκ Κονγκ υπέστη πλήθος αλλαγών.
ΣημαίαΠερίοδος χρήσηςΧρήσηΠεριγραφή border|100px  1843-1868  Καμία επίσημη σημαία  Σημαία της Ένωσης (Γιούνιον Τζακ) το 1841. border|100px  1870–1876   Σημαία της βρετανικής αποικίας του Χονγκ Κονγκ  border|100px  1876–1955  Σημαία της βρετανικής αποικίας του Χονγκ Κονγκ   border|100px  1955–1959  Σημαία της βρετανικής αποικίας του Χονγκ Κονγκ  border|100px  1959–1997 Σημαία της βρετανικής αποικίας του Χονγκ Κονγκ border|100px  1959–1997   Ανεπίσημη κόκκινη σημαία του Χονγκ Κονγκ προτού παραδοθεί στην Κίνα το 1997   border|100px  1986–1999  Σημαία του Περιφερειακού Συμβουλίου   border|100px  δεκαετία του 1960 – 1999 Σημαία του Αστικού Συμβουλίου του Χονγκ Κονγκ

 Δείτε επίσης 

 Εθνόσημο του Χονγκ Κονγκ
 Σημαία του Μακάο
 Μαύρη βαυχινία, εναλλακτική μορφή της σημαίας που χρησιμοποιείται από διαδηλωτές στο Χονγκ Κονγκ.

 Παραπομπές 

 Εξωτερικοί σύνδεσμοι 

 CAP 2602 Η νομοθεσία για την τοπική σημαία και για το έμβλημα

Χονγκ Κονγκ
Κατηγορία:Χονγκ Κονγκ